text: Han nåede ikke sin 70-års fødselsdag
  07 juni 2014 kl. 09.44
  Dagen før han vil være fyldt 70, døde fængselsinspektør Jørgen Bang i går.
  Han var rejst til Malta for sammen med familien at fejre fødselsdagen, skriver Horsens Folkeblad.
  Her døde han af et hjertetilfælde.
  Jørgen Bang arbejdede mere end 40 år for det danske fængselsvæsen.
  De seneste mange år var han chef for statsfængslet i Enner ved Horsens, og udtalte i et fødselsdagsinterview med Horsens Folkeblad, at han havde planer om at fortsætte i jobbet i flere år.
  